Notum sit omnibus presens scriptum inspicientibus quod ego Aymo capellanus de Mayna et fratres mei scilicet magister Willermus et Hubertus existentes in majori ecclesia Valliscluse presente conventu dedimus et obtulimus pro salute animarum nostrarum Deo et beate Marie Valliscluse et fratribus ejusdem loci quicquid juris habebamus vel habere poteramus in hereditate Bonifilii olim patris nostri quam tenebat a fratribus Valliscluse. Quod ut ratum maneat et stabile, conventum Ginniaci, tam nos quam fratres dicti loci, rogavimus ut presenti cartule sigilli sui apponent fulcimentum anno gracie M. CC. XXX. V. (Pendebat olim sigillum.)